cyanic-selkie/wikianc huggingface dataset:
Αγγειοπλαστική (ιατρική)
Τεχνική
Εάν καταγραφεί μια στένωση που μπορεί να θεραπευτεί, ο γιατρός βγάζει τον καθετήρα έξω και τον αντικαθιστά με έναν καθετήρα με μπαλόνι πάνω σε ένα σύρμα-οδηγό, το οποίο οδηγείται στο σημείο της απόφραξης. Το μπαλόνι φουσκώνει για μερικά δευτερόλεπτα για να συμπιέσει το στένωμα στο τοίχωμα της αρτηρίας και μετά ξεφουσκώνει. Ο γιατρός μπορεί να φουσκώσει το μπαλόνι μερικές ακόμη φορές, κάθε φορά λίγο περισσότερο για να διευρύνει το άνοιγμα. Η διαδικασία μπορεί να επαναληφθεί για κάθε αποκλεισμένο ή στενό σημείο. Ο γιατρός μπορεί επίσης να τοποθετήσει ένα στεντ μέσα στη στεφανιαία αρτηρία για να το κρατήσει ανοιχτό. Μόλις ολοκληρωθεί η συμπίεση, γίνεται έγχυση σκιαγραφικής ουσίας και με τη βοήθεια ακτίνων Χ καταγράφεται η ροή για τον έλεγχο των αλλαγών στις αρτηρίες. Τέλος, ο καθετήρας αφαιρείται και η διαδικασία ολοκληρώνεται.
Επιπλοκές
Σοβαρές επιπλοκές από την αγγειοπλαστική δεν συμβαίνουν συχνά. Όταν συμβούν περιλαμβάνουν αιμορραγία, βλάβη των αιμοφόρων αγγείων, αντιμετωπίσιμη αλλεργική αντίδραση στη σκιαγραφική ουσία, ανάγκη άμεσης τοποθέτησης μοσχεύματος παράκαμψης (μπάι πας) στη στεφανιαία αρτηρία κατά τη διαδικασία, αρρυθμίες, κατεστραμμένες αρτηρίες, νεφρική βλάβη, καρδιακή προσβολή, εγκεφαλικό επεισόδιο ή θρόμβοι αίματος. Μερικές φορές ο πόνος στο στήθος μπορεί να εμφανιστεί κατά τη διάρκεια της διαδικασίας, επειδή το μπαλόνι εμποδίζει για λίγο την παροχή του αίματος στην καρδιά. Επαναστένωση μπορεί να συμβεί τους επόμενους μήνες και να προκαλέσει στένωση ή απόφραξη της αρτηρίας ξανά. Ο κίνδυνος επιπλοκών είναι υψηλότερος για ασθενείς μεγαλύτερης ηλικίας, αυτούς που έχουν χρόνια νεφρική ανεπάρκεια, καρδιακή ανεπάρκεια κατά τη στιγμή της διαδικασίας ή εκτεταμένη καρδιακή νόσο, και πολλαπλές αποφράξεις στις στεφανιαίες αρτηρίες.
Ανάρρωση
Αμέσως μετά τη διαδικασία, οι ασθενείς αναρρώνουν σε ειδική μονάδα του νοσοκομείου για μερικές ώρες ή για μια νύχτα, κι εάν δεν υπάρχουν επιπλοκές, παίρνουν εξιτήριο την επόμενη ημέρα.
Κατά τη διάρκεια της ανάρρωσης το σημείο της εισαγωγής του καθετήρα ελέγχεται για αιμορραγία και πρήξιμο, και ο καρδιακός ρυθμός και η αρτηριακή πίεση παρακολουθούνται για να ανιχνευθούν καθυστερημένη ρήξη και αιμορραγία. Το πρωτόκολλο επίσης περιλαμβάνει την παρακολούθηση της εξόδου ούρων, της καρδιακής λειτουργίας, του πόνου και άλλων σημαδιών συστημικών προβλημάτων. Μπορεί να υπάρξει χορήγηση φαρμάκων για τη χαλάρωση και την προστασία των αρτηριών από σπασμούς, όπως επίσης και για την πρόληψη θρόμβων αίματος. Οι ασθενείς είναι συνήθως σε θέση να περπατήσουν μέσα σε δύο έως έξι ώρες μετά τη διαδικασία και να επιστρέψουν στην κανονική τους ρουτίνα την επόμενη εβδομάδα. Η προοδός τους ελέγχεται από τον γιατρό τους σε μια νέα προγραμματισμένη επίσκεψη που ακολουθεί.
Σε ασθενείς με στεντ συνήθως συνταγογραφείται διπλή αντιαιμοπεταλιακή αγωγή (DAPT), η οποία αποτελείται από έναν αναστολέα P2Y12, όπως η κλοπιδογρέλη, η οποία λαμβάνεται ταυτόχρονα με το ακετυλοσαλικυλικό οξύ (ασπιρίνη). Η διπλή αντιαιμοπεταλιακή αγωγή συνιστάται για 1 μήνα μετά την τοποθέτηση στεντ γυμνού μετάλλου, για 3 μήνες μετά την τοποθέτηση στεντ δεύτερης γενιάς που εκλύει φάρμακο, και για 6-12 μήνες μετά από τοποθέτηση στεντ πρώτης γενιάς που εκλύει φάρμακο. Η διπλή φαρμακευτική αγωγή προορίζονται για την πρόληψη θρόμβων αίματος, ωστόσο αυξάνει τον κίνδυνο αιμορραγίας, επομένως είναι σημαντικό να ληφθούν υπόψη οι προτιμήσεις κάθε ασθενούς, οι καρδιακές παθήσεις και ο κίνδυνος αιμορραγίας για όσο καιρό λαμβάνονται τα φάρμακα.
Παραπομπές
Κατηγορία:Χειρουργική Κατηγορία:Καρδιαγγειακό σύστημα
Αινήιος
Το επίθετο Αινήιος (απαντώμενο και με τη μορφή Αινήσιος) ήταν μία αρχαία τοπική θρησκευτική επίκληση του θεού Δία. Η επίκληση αυτή προήλθε από το ιερό που είχε ανεγερθεί προς τιμή του στο υψηλότερο βουνό της Κεφαλληνίας, τον Αίνο.
Πηγές
Αινηι
Κερατσίνι
Το Κερατσίνι είναι πόλη, δημοτική ενότητα του Δήμου Κερατσινίου-Δραπετσώνας της Περιφερειακής Ενότητας Πειραιά στην Περιφέρεια Αττικής με Δήμαρχο τον Χρήστο Βρεττάκο. Έχει πληθυσμό 63.895 κατοίκους σύμφωνα με την απογραφή του 2021 και έκταση 7,601 τ.χμ. Παλαιότερα, η περιοχή ήταν αγρότοπος αλλά αστικοποιήθηκε έντονα, κυρίως μετά τη δεκαετία του 1950. Αποτελείται από μεγάλες συνοικίες όπως η Ευγένεια, η Αμφιάλη, τα Ταμπούρια, η Χαραυγή κ.ά. οι οποίες με τη σειρά τους αποτελούνται από μικρότερους επιμέρους συνοικισμούς. Η κεντρική πλατεία Ευγενείας κοσμείται από το άγαλμα της Μικρασιάτισσας μάνας που ανεγέρθηκε σε ανάμνηση των Μικρασιατών προσφύγων που εγκαταστάθηκαν στην περιοχή μετά τη Μικρασιατική Καταστροφή. Η λεωφόρος Παύλου Φύσσα είναι το πιο εμπορικό τμήμα της πόλης με πολλά καταστήματα. Το δεύτερο σε εμπορικότητα τμήμα της πόλης είναι η περιοχή των Ταμπουρίων. Το Κερατσίνι διαθέτει όμορφα πάρκα και παιδικές χαρές.
Θέση
Στα νοτιοδυτικά του βρίσκεται το λιμάνι της Δραπετσώνας. Ο δήμος συνδέεται οδικά με τον Σκαραμαγκά, μέσω της λεωφόρου Γρηγορίου Λαμπράκη συνδέεται με τον Κορυδαλλό και μέσω της λεωφόρου Πέτρου Ράλλη συνδέεται με το Πέραμα. Συνορεύει βόρεια με το Αιγάλεω Όρος στην περιοχή του Σχιστού, νότια με τη Δραπετσώνα, δυτικά με το Πέραμα στην περιοχή του Νέου Ικονίου και ανατολικά με τη Νίκαια και τον Κορυδαλλό.
Αρχαία Χρόνια
Ο πρώτος οικισμός του Δήμου κτίστηκε στην πλαγιά του λόφου του Αγίου Γεωργίου σε σημείο ευνοϊκό για απόκρουση ενδεχόμενων επιδρομών και με ορατότητα στη θάλασσα. Οι θεμελιώσεις δίπλα από τον ναό του Αγίου Γεωργίου και τα διάφορα ευρήματα δίνουν ενδείξεις ότι ο πρώτος οικισμός στην περιοχή κατασκευάστηκε περί το 3000 π.Χ. Το όνομα της περιοχής ήταν Θυμαιτάδαι και γειτόνευε με τον πειραϊκό συνοικισμό του Ηρακλέους, ήταν και οι δυο τμήμα του άστεως της Αρχαίας Αθήνας. Ο οικισμός βρισκόταν πάνω στη σημερινή Λεωφόρο Δημοκρατίας, που ενώνει, τον Πειραιά, το Κερατσίνι και το Πέραμα και το κέντρο της Αθήνας. Εικάζεται ότι εκεί ο Θησέας ναυπήγησε τα πλοία του, βάσει αναφοράς του Πλουτάρχου στους Βίους Παράλληλους. Η περιοχή εγκαταλείφθηκε προσωρινά όταν εγκαταστάθηκε εκεί ο Ξέρξης.
Νεότερη Περίοδος
Είναι άγνωστη η ιστορία της περιοχής κατά τη Ρωμαϊκή και Βυζαντινή περίοδο. Στα χρόνια της φεουδαρχίας των Καταλανών, περί το 1390, ο τότε επικεφαλής τους ονόματι Ντ' Αμπούριας (D' Ampourias) έλαβε ως προσωπικό φέουδο όλη αυτήν την περιοχή που σήμερα αποκαλείται ακριβώς γι' αυτόν τον λόγο "Ταμπούρια". Τον 17ο αιώνα, στον λόφο Αγίου Γεωργίου χτίστηκε η πρώτη εκκλησία στο όνομα του Αγίου Νικολάου. Οι μοναχοί της μονής του Αγίου Σπυρίδωνος αποκαλούσαν την περιοχή από τον Άγιο Διονύσιο (παλαιά όρια) ως το λόφο του Αγίου Γεωργίου Αγρίμειον. Πάντως αυτή η ονομασία δεν επικράτησε. Η επίσημη ονομασία, τόσο σε οθωμανικά όσο και σε ελληνικά έγγραφα, ήταν Κερατσίνιον ή Τσερατσίνιον, με τη δεύτερη να είναι επικρατέστερη. Η πρώτη επικράτησε στις νεοελληνικές περιόδους. Το όνομα Κερατσίνιον δηλώνει τη μικρή Κερατιά (Χαρουπιά) που σηματοδοτούσε τον λόφο, καθώς προέρχεται από το Κερατία > Κερατίνι (υποκοριστικό) και με τσιτακισμό Κερατσίνι. Μπορεί ωστόσο η ονομασία του να υποδεικνύει την παρουσία ενός ξένου φεουδάρχη στον οποίο ανήκε όλη αυτή η περιοχή, καθώς ο Γ. Καραϊσκάκης στις αναφορές του υπέγραφε πάντοτε "στρατόπεδο Κερατζίνης". Ο ξένος αυτός εμφανίζεται να έχει δαπανήσει χρήματα και για μια δεξαμενή νερού στο κάστρο της Ακροκόρινθου, η οποία ομοίως έφερε με τσιτακισμό την ονομασία "Τσερατζίνης".
Εγκατάσταση Μικρασιατών
Μετά την άφιξη των προσφύγων της Μικρασιατικής Καταστροφής και της ανταλλαγής των πληθυσμών, στις 18 Ιανουαρίου 1934 η περιοχή μετατράπηκε σε δήμο με την ονομασία Δήμος Ταμπουρίων. Αργότερα μετονομάστηκε σε Δήμος Αγίου Γεωργίου Κερατσινίου, ενώ από το 1936 έως το 1947 ο δήμος ονομάζονταν Δήμος Αμφιάλης με πρωτοβουλία του τότε δημάρχου, Κωνσταντίνου Φιλάνδρου. Το 1947 καθιερώθηκε η σημερινή ονομασία, Δήμος Κερατσινίου (Χάρης Κουτελάκης, Λεύκωμα Δήμου Κερατσινίου για τα 60 χρόνια δημιουργίας του, Κερατσίνι 1996).
Κατοχή-Αντίσταση
Στο Κερατσίνι διαδραματίστηκε στις 13 Οκτωβρίου 1944 η Μάχη της Ηλεκτρικής, σύγκρουση ανάμεσα στον ΕΛΑΣ και ένοπλους εργάτες και άλλους πολίτες από τη μια πλευρά και τους υποχωρούντες Γερμανούς κατακτητές από την άλλη. Η νίκη των πρώτων απέτρεψε την καταστροφή του εργοστασίου παραγωγής ηλεκτρικής ενέργειας, που οι δεύτεροι επιχείρησαν να ανατινάξουν. Η καταστροφή του εργοστασίου θα καθιστούσε αδύνατη την ηλεκτροδότηση του λεκανοπεδίου για μεγάλο διάστημα.
Ήταν η τελευταία μάχη που έδωσε ο ΕΛΑΣ στην Αττική που στοίχισε τη ζωή 11 αγωνιστών της Εθνικής Αντίστασης. Με το τέλος της μάχης, στο λιμάνι Ηρακλέους αποβιβαζόταν υπό τον Γ. Παπανδρέου η σχηματισμένη στο Κάιρο "Κυβέρνηση Εθνικής Ενότητας".
Στο χώρο λειτουργεί έκθεση του Ιστορικού Αρχείου της ΔΕΗ και έχει ανεγερθεί μνημείο για τους νεκρούς αγωνιστές.
Σήμερα
Ο Δήμος Κερατσινίου συγχωνεύεται με τον Δήμο Δραπετσώνας το 2011 καθώς και άλλοι δήμοι της Ελλάδος.
Ιχθυόσκαλα
Στο Κερατσίνι συγκεκριμένα στον όρμο του Αγίου Γεωργίου έχει δημιουργηθεί από το 1966 η κεντρική ιχθυόσκαλα του Πειραιά που αποτελεί ταυτόχρονα και τη μεγαλύτερη ιχθυόσκαλα στη χώρα, επεκτείνεται σε ολόκληρη την παραλιακή περιοχή από τη Δραπετσώνα μέχρι το Πέραμα. Συνδέεται με μεγάλους συγκοινωνιακούς κόμβους, σύγχρονους δρόμους ταχείας κυκλοφορίας με πολλά χιλιόμετρα από τούνελ που κατασκευάστηκαν το 2004 για να καλύψουν τις ανάγκες των Ολυμπιακών Αγώνων του 2004. Η συνολική έκταση της ιχθυόσκαλας είναι 17.652 τ.μ. από τα οποία τα 5.606,94 τ.μ. περιλαμβάνουν το μεγάλο συγκρότημα των τριών κτιρίων που χρησιμοποιούνται για τις δημοπρασίες, τα κέντρα διακίνησης και οι αποθήκες των αλιευμάτων. Διατίθενται και εγκαταστάσεις παραγωγής πάγου για τη συντήρηση τους.
Από την περιοχή της ιχθυόσκαλας ξεκινούν οι μεγαλύτεροι συγκοινωνιακοί κόμβοι του Πειραιά όπως η Λεωφόρος Σχιστού, η Λεωφόρος Δημοκρατίας που συνδέει τα Ταμπούρια με το Πέραμα, η λεωφόρος Πέτρου Ράλλη που διασχίζει την Κοκκινιά και η Λεωφόρος Γρηγορίου Λαμπράκη που διασχίζει τον Κορυδαλλό.
Ευγένεια
Η Ευγένεια είναι παραλιακή συνοικία του δήμου, στα όρια με τους Δήμους Δραπετσώνας και Πειραιά και συγκεκριμένα μεταξύ του νεκροταφείου της Ανάστασης και της ακτής του Κερατσινίου. Είναι κυρίως εργατική συνοικία με πολλές εγκατεστημένες βιοτεχνίες περιλαμβάνοντας και την ιχθυόσκαλα του Κερατσινίου. Τελευταία η περιοχή έχει δομηθεί με πολυόροφες πολυκατοικίες. Στη περιοχή υφίστανται δύο δημοτικά σχολεία, παράρτημα του ΙΚΑ και Υγειονομικός Σταθμός και κέντρα νεότητας με δραστηριοποίηση ποδοσφαιρικού συλλόγου. Κεντρικότερα σημεία της συνοικίας είναι η ομώνυμη πλατεία και ο Ι. Ναός του Αγίου Ευθυμίου. Η Ευγένεια συγκοινωνιακά εξυπηρετείται με κυκλική λεωφορειακή γραμμή του Πειραιά (Ευγένεια - Χαραυγή).
Αθλητισμός
Στο Δήμο Κερατσινίου δραστηριοποιούνται 18 αθλητικά σωματεία σε διάφορα αθλήματα αλλά ως επι το πλείστον με το ποδόσφαιρο. Είναι τα εξής:
Εξωτερικοί σύνδεσμοι
Κατηγορία:Δήμος Κερατσινίου - Δραπετσώνας
Σαρλ Πατέ
Ο Σαρλ Πατέ (Γαλλικά: Charles Pathé) (1863 - 1957) ήταν Γάλλος βιομήχανος, πρωτοπόρος της γαλλικής βιομηχανίας ταινιών και ηχογραφήσεων. Το 1896, ίδρυσε με τους αδελφούς του την εταιρεία Αδελφοί Πατέ στο Παρίσι και πρωτοστάτησαν στην ανάπτυξη της κινούμενης εικόνας. Επιπλέον, συνέβαλε στη διάδοση του φωνογράφου στη Γαλλία. Ο Πατέ υιοθέτησε ως εμπορικό σήμα της εταιρείας του ένα από τα εθνικά σύμβολα της Γαλλίας, τον γαλατικό κόκορα.
Βιογραφία
Ο Σαρλ Πατέ γεννήθηκε στο Σεβρί-Κοσινί στο νομό Σεν-ε-Μαρν στις 26 Δεκεμβρίου 1863, από γονείς Αλσατούς. Οι γονείς του διατηρούσαν κρεοπωλείο αρχικά στο Σεβρί-Κοσινί και στη συνέχεια στη Βενσέν. Είχε τρεις αδελφούς και δύο αδελφές. Εγκατέλειψε το σχολείο σε ηλικία 14 ετών, και εργάστηκε πολύ σκληρά για δεκαπέντε ώρες την ημέρα μαθαίνοντας το επάγγελμα του κρεοπώλη στο Παρίσι.
Το 1889, σε ηλικία 25 ετών, άρχισε να εργάζεται ως πλανόδιος κρεοπώλης. Καθώς η ζωή που ζούσε με τους γονείς του δεν τον ικανοποιούσε, μάζεψε κάποιες αποταμιεύσεις και με τη βοήθεια των αδελφών και της αδελφής του, έφυγε για την Αργεντινή, στο Μπουένος Άιρες, με τη φιλοδοξία να κάνει την τύχη του. Στη νέα χώρα του προσπάθησε να εδραιωθεί σε διάφορα επαγγέλματα αλλά χωρίς επιτυχία. Προσεβλήθη από κίτρινο πυρετό, σώθηκε ως εκ θαύματος, σε αντίθεση με τον συνέταιρό του, και επέστρεψε στη Γαλλία με κακή υγεία, μετά από μια τελευταία αποτυχημένη προσπάθεια στο εμπόριο παπαγάλων. Παντρεύτηκε σε ηλικία 30 ετών την Μαρί Φουά, τον Οκτώβριο του 1893, και ζούσε με έναν μικρό μισθό εργαζόμενος ως υπάλληλος σε δικηγορικό γραφείο.
Καριέρα στην ηχογράφηση και τη βιομηχανία ταινιών
αριστερά|μικρογραφία|Οι αδελφοί Πατέ, αφίσα του Αντριάν Μπαρέρ Τον Αύγουστο του 1894, ανακάλυψε τον φωνογράφο του Έντισον στην έκθεση της Βενσέν. Αμέσως ενδιαφέρθηκε για την τεχνολογία ηχογράφησης, αγόρασε και άρχισε να εμπορεύεται τις μηχανές του Έντισον. Το 1896, ίδρυσε με τα αδέλφια του την εταιρεία Αδελφοί Πατέ και, με τον αδερφό του Εμίλ επικεφαλής, άρχισε την ίδια χρονιά να κατασκευάζει και να πουλάει φωνογράφους και φωνογραφικούς κυλίνδρους.
Λίγο αργότερα στο Λονδίνο ανακάλυψε το κινητοσκόπιο, που είχε εφευρεθεί στα εργαστήρια του Έντισον, και επέκτεινε τις δραστηριότητες στη διανομή εξοπλισμού προβολής κινηματογραφικών ταινιών. Το 1896 δημιούργησε ένα μικρό εργοστάσιο στη Βενσέν. Οι πρώτες ταινίες της εταιρείας δημιουργήθηκαν υπό την καθοδήγηση του ίδιου. Για αρκετά χρόνια, ωστόσο, η επιτυχία της επιχείρησης φωνογράφων υπερέβαινε την επιτυχία της κινηματογραφικής εταιρείας.
Στις 28 Δεκεμβρίου 1897, τα κεφάλαια της παλιάς εταιρείας του επέτρεψαν να δημιουργήσει τη Νέα εταιρεία Αδελφών Πατέ, η οποία επεκτάθηκε σε πολλούς τομείς δραστηριότητας: παραγωγή, εργαστήρια ανάπτυξης, διανομή, εκμετάλλευση ταινιών. Από το 1902 έως το 1904, άνοιξε υποκαταστήματα στην Ισπανία και τις Ηνωμένες Πολιτείες με την Pathé-America, με έδρα το Νιου Τζέρσεϊ, ακολούθησαν υποκαταστήματα και σε άλλες χώρες. Η παραγωγή ταινιών αυξήθηκε από εβδομήντα το 1901 σε πεντακόσιες το 1903. Το 1905, η εταιρεία δημιούργησε λογότυπο με τον γαλατικό κόκορα, το οποίο παραμένει το έμβλημά της έως σήμερα. Το 1907, ο Σαρλ Πατέ αποφάσισε να νοικιάζει ταινίες για μέγιστη περίοδο τεσσάρων μηνών, σύμφωνα με τα αμερικανικά πρότυπα, δραστηριότητα που ήταν πιο επικερδής από την πώληση. Λίγο νωρίτερα, είχε αναλάβει την κατασκευή μόνιμων αιθουσών, των οποίων η πρώτη, η Omnia-Pathé στο Παρίσι, άνοιξε στις 15 Δεκεμβρίου 1906. μικρογραφία|250x250εσ|Προβολέας ταινιών Πατέ του 1910. μικρογραφία|250x250εσ|Πρόσοψη ενός κινηματογράφου Πατέ με το έμβλημα του [[Γαλατικός κόκορας|κόκορα, Μονπελιέ.]] Από το 1901, συνεργάστηκε με τον σκηνοθέτη και αργότερα διευθυντή Φερντινάν Ζεκά και εξειδικεύτηκε στην παραγωγή και σκηνοθεσία ταινιών που παρήγαγε η εταιρεία. Γύρω στο 1905, η εταιρεία απασχολούσε πλέον εξειδικευμένο προσωπικό: σεναριογράφους, διακοσμητές, καμεραμάν, σκηνοθέτες κ.λπ.
Η ανακάλυψη του κωμικού ηθοποιού Μαξ Λίντερ, με τον οποίο συνεργάστηκε από το 1905, έδωσε νέα δυναμική και φήμη στις ταινίες Πατέ.
Η εταιρεία Πατέ κινηματογράφησε πολλά σύντομα θέματα, τα περισσότερα από τα οποία ήταν εντυπωσιακές εγκληματικές περιπέτειες, μελοδραματικές ιστορίες αγάπης, κοινωνικά δράματα, κωμωδίες και αναπαραστάσεις πραγματικών γεγονότων, με πιο διάσημο την Καταστροφή της Μαρτινίκας (1902). Αυτό το τελευταίο είδος ήταν ιδιαίτερα δημοφιλές, γιατί πληροφορούσε το κοινό και συγχρόνως είχε μεγάλο συναισθηματικό αντίκτυπο, ιδιαίτερα κατά τη διάρκεια του Α΄ Παγκοσμίου Πολέμου που έγινε μια από τις πηγές ενημέρωσης.
Το 1909 ο Πατέ παρήγαγε την πρώτη μεγάλου μήκους ταινία του, τους Άθλιους (Les Misérables), μεταφορά του ομώνυμου μυθιστορήματος του Βικτόρ Ουγκώ. Την ίδια χρονιά άρχισε επίσης να εκδίδει το πρώτο περιοδικό με νέα για ταινίες που προβάλλονταν στις οθόνες, το Pathé Gazette, που κυκλοφόρησε το 1910 στις ΗΠΑ και το 1911 στο Ηνωμένο Βασίλειο, το οποίο ήταν διεθνώς δημοφιλές μέχρι το 1956.
Το 1912, ο Σαρλ Πατέ ανέθεσε στον Αλφρέ Μασέν τη δημιουργία του πρώτου κινηματογραφικού στούντιο στο Βέλγιο, στο Μολενμπέκ-Σαιν-Ζαν, κοντά στις Βρυξέλλες. Η εταιρεία Πατέ είναι η πρώτη που λειτούργησε παραγωγή ταινιών σε βιομηχανική και παγκόσμια κλίμακα. Από το 1926, μοιράστηκε το μονοπώλιο της παραγωγής ταινιών με την Kodak.
Το 1929, ο Σαρλ Πατέ αποσύρθηκε στο Μονακό. Πέθανε στο Μόντε Κάρλο στις 25 Δεκεμβρίου 1957, την παραμονή των 94ων γενεθλίων του. Αναπαύεται στο παλιό κοιμητήριο της Βενσέν.
Παραπομπές
Κατηγορία:Κινηματογράφος στη Γαλλία Κατηγορία:Πρωτοπόροι του κινηματογράφου Κατηγορία:Γάλλοι παραγωγοί ταινιών
ΘΟΪ Αυγόρου (πετοσφαίριση)
Το Θρησκευτικό Ορθόδοξο Ίδρυμα Άγιος Γεώργιος Αυγόρου (ή το ΘΟΪ Αυγόρου) είναι κυπριακή πετοσφαιρική ομάδα από το χωριό Αυγόρου της επαρχίας Αμμοχώστου. Ιδρύθηκε το 1954 και χρώματα έχει το μπλέ και το άσπρο. Αγωνίζεται στο πρωτάθλημα Α΄ Κατηγορίας της ΚΟΠΕ.
Πλέον, η ομάδα συμμετέχει και στο άθλημα handball.
Εξωτερικοί σύνδεσμοι
Κατηγορία:Πετοσφαιρικές ομάδες γυναικών Κύπρου
Κοψαίικα Ευρυτανίας
Τα Κοψαίικα είναι ορεινός οικισμός της Στερεάς Ελλάδας στην Περιφερειακή Ενότητα Ευρυτανίας σε υψόμετρο 600 μέτρα. ο οποίος βρίσκεται προς τα δυτικά όρια με την Περιφερειακή Ενότητα Αιτωλοακαρνανίας και τις βόρειες όχθες της τεχνητής λίμνης Κρεμαστών. Απέχει 19 χλμ. Δ.-ΝΔ. από το Κερασοχώρι (έδρα του δήμου) και 58 χλμ. Δ.-ΒΔ. από το Καρπενήσι και 6 χλμ. (οδηγικά) Β.-ΒΑ. από το Τριπόταμο του οποίου από παλιά αποτελούσε συνοικισμό. Ως οικισμός αναφέρεται επίσημα το 1915 στο ΦΕΚ 476Α - 31/12/1915 όταν προσαρτήθηκε στην τότε κοινότητα Τατάρνης (σημ. Τριπόταμο), το 1920 καταργήθηκε και αναφέρεται ξανά το 1961 όταν απογράφηκε στην τότε κοινότητα Τριποτάμου. Σύμφωνα με το σχέδιο Καλλικράτης μαζί με το Τριπόταμο, το Καϊπανάκι, τα Βρεκαίικα και τη Μονή Τατάρνης αποτελούν την τοπική κοινότητα Τριποτάμου που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 έχει πληθυσμό 31 κατοίκους.
Εξωτερικοί σύνδεσμοι
Κατηγορία:Χωριά του νομού Ευρυτανίας Κατηγορία:Δήμος Αγράφων
Άλφρεντ Τάισοου
αριστερά|μικρογραφία|Ο Τάισοου νικά το αγώνισμα των 800 μέτρων. Ο Άλφρεντ Τάισοου (21 Μαρτίου 1874 – 26 Οκτωβρίου 1901 στο Μπέρνλι) ήταν Άγγλος αθλητής του στίβου που κέρδισε το χρυσό μετάλλιο στα 800 μέτρα ανδρών στους Θερινούς Ολυμπιακούς Αγώνες 1900.
Παραπομπές
Κατηγορία:Βρετανοί αθλητές του στίβου Κατηγορία:Βρετανοί Ολυμπιονίκες
Παπαλάζαρος Νεοφύτου
Ο Παπαλάζαρος Νεοφύτου (23 Οκτωβρίου 1928 - 5 Ιουλίου 2020) ήταν Κύπριος ιερέας και αριστερός, γνωστός γιατί έχασε 2 γιους, τον πρώτο το 1973 από την ΕΟΚΑ Β, και τον δεύτερο το 1974 κατά την Τουρκική εισβολή.
Γεννήθηκε στα Χολέτρια της Πάφου στις 23 Οκτωβρίου 1928. Υπηρέτησε στον Αγγλικό Στρατό μέχρι το 1949, όπου ήρθε σε επαφή και ασπάστηκε τις ιδέες της Αριστεράς. Το 1952 παντρεύτηκε την σύζυγο του με την οποία απέκτησε συνολικά 9 παιδιά. Το 1965 χειροτονήθηκε ιερέας από τον τότε μητροπολίτη Πάφου Γεννάδιο παρόλο που ήταν γνωστός αριστερός, κάτι ασυνήθιστο για την τότε εποχή.
Η δράση του υπέρ του ΑΚΕΛ έβαλε τον Παπαλάζαρο και την οικογένεια του στο στόχαστρο της τρομοκρατικής οργάνωσης ΕΟΚΑ Β. Μασκοφόροι της οργάνωσης εκτέλεσαν τον γιο του, Κυριάκο, την 1η Ιουλίου 1973. Η δίκη του βασικού ύποπτου, μέλους της ΕΟΚΑ Β, αναβλήθηκε και ακυρώθηκε όταν ο φάκελος του εξαφανίστηκε, σύμφωνα με συνέντευξη του Παπαλάζαρου στον Φιλελεύθερο.
Ένα χρόνο αργότερα, τον Ιούλιο του 1974, έχασε άλλο ένα γιο του, τον Σωτήρη, ο οποίος τραυματίστηκε αρχικά στην αντιστασιακή δράση κατά των πραξικοπηματιών τον Ιούλιο του 1974, ενώ αργότερα σκοτώθηκε στις μάχες κατά του Τούρκικου Στρατού.
Παραπομπές
Κατηγορία:Κύπριοι
Νίκας (επώνυμο)
Το ελληνικό επώνυμο Νίκας μπορεί να αναφέρεται σε κάποιο από τα παρακάτω πρόσωπα:
Γιλαίος
Πηγές
Γιλαιος
Kıbrıs Postası
Η Kıbrıs Postası (τουρκικά για το Ταχυδρομείο της Κύπρου) είναι καθημερινή εφημερίδα στην Τουρκική Δημοκρατία της Βόρειας Κύπρου που ανήκει στην Citypress Yayıncılık Ltd. Κυκλοφόρησε στις 22 Νοεμβρίου 2001 και έχει το μεγαλύτερο αναγνωστικό κοινό από οποιοδήποτε τουρκοκυπριακή εφημερίδα στο διαδίκτυο
Παραπομπές
Κατηγορία:Εφημερίδες με τόπο έκδοσης την Κύπρο
413 Εντμπούργκα
Η Εντμπούργκα (Edburga) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,18. Ανακαλύφθηκε το 1896 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.
Εξωτερικοί σύνδεσμοι
Εντμπουργκα
Άγις Θέρος
Ο Άγις Θέρος (1875 - 1961) ήταν Έλληνας ποιητής, κοινωνιολόγος και λαογράφος, καλλιτεχνικό ψευδώνυμο του Σπύρου Θεοδωρόπουλου.
Βιογραφία
Γεννήθηκε στη Σπάρτη το 1875. Ασχολήθηκε με τη δημοσιογραφία και εξέδιδε διάφορες εφημερίδες, όπως τις εφημερίδες Λαός, Λακεδαίμων και Εφημερίδα των Εργατών.
Το δημοτικό τραγούδι ήταν η μεγάλη του αγάπη και είχε επηρεάσει σημαντικά το έργο του. Άλλωστε το πρώτο του βιβλίο (1909) ήταν συλλογή δημοτικών τραγουδιών από τις περιοχές του Ταΰγετου και της Μάνης. Ήταν στενός συνεργάτης του Νικόλαου Πολίτη και μέλος της Ελληνικής Λαογραφικής Εταιρείας.
Ανέπτυξε έντονη κοινωνική δραστηριότητα, πρωτοστάτησε στην ίδρυση του Εργατικού Κέντρου Αθηνών το 1910 και εισηγήθηκε το πρώτο εργατικό νομοσχέδιο. Εξελέγη βουλευτής Αττικής με το Βενιζελικό Κόμμα στις εκλογές του Νοεμβρίου του 1910, Αττικοβοιωτίας το 1912 και Αθηνών-Πειραιώς το 1923. To 1922 φυλακίστηκε εξαιτίας του γεγονότος ότι υπέγραψε το Δημοκρατικό Μανιφέστο μαζί με άλλες προσωπικότητες.
Το πρώτο ποιητικό του έργο δημοσιεύτηκε το 1940. Στα ποιητικά του έργα υμνείται η αντίσταση των Ελλήνων κατά των Γερμανών ή δίνονται λυρικές στιγμές της αγροτικής ηθογραφίας. Έγραψε επίσης πεζογραφήματα.
Η οριστική έκδοση με τη συλλογή δημοτικών τραγουδιών, σε δύο τόμους με τίτλο Τα Τραγούδια Των Ελλήνων (1951-1952), βραβεύτηκε από την Ακαδημία Αθηνών.
Από το 1957 ως το 1959 υπήρξε πρόεδρος της Εταιρίας Ελλήνων Λογοτεχνών.
Ο Σπύρος Θεοδωρόπουλος απεβίωσε το 1961. Η σύζυγός του, Αύρα Θεοδωροπούλου, πέθανε δύο χρόνια μετά (1963). Το όνομα Άγις θέρος φέρει ένα ετήσιο βραβείο λαογραφίας.
Παραπομπές
Κατηγορία:Έλληνες λογοτέχνες Κατηγορία:Βουλευτές Αττικής Κατηγορία:Βουλευτές Αττικοβοιωτίας Κατηγορία:Βουλευτές Αθηνών και Πειραιώς Κατηγορία:Πρόεδροι της Εταιρίας Ελλήνων Λογοτεχνών Κατηγορία:Βουλευτές εκλεγμένοι με το κόμμα των Φιλελευθέρων
Φοινικόδασος του Βάι
Το Φοινικόδασος του Βάι βρίσκεται στην Κρήτη, στο νομό Λασιθίου. Βρίσκεται στο ανατολικό άκρο της Κρήτης δίπλα στη θάλασσα, συγκεκριμένα στις κρητικές ακτές του Καρπάθιου πελάγους, λίγο βορειότερα από το χωριό Παλαίκαστρο και σε απόσταση 20 περίπου χιλιομέτρων από τη Σητεία. Είναι ένα απο τα 19 Αισθητικά Δάση της Ελλάδας στα οποία εντάχθηκε το 1973. Ο λόγος ένταξής του στην κατηγορία προστατευόμενων φυσικών περιοχών είναι η ύπαρξη του ενδημικού Κρητικού φοίνικα. Ο συγκεκριμένος φοίνικας είναι γνωστός από τη Μινωική εποχή και ονομάζεται φοίνικας του Θεόφραστου (Phoenix theophrastii).
Η έκταση του δάσους είναι 20 εκτάρια και η ονομασία του προέρχεται από την τοπική διάλεκτο, στην οποία οι φοίνικες ονομάζονται Βάγιες ή Βάγια → Βάι. Είναι η πιο μεγάλη έκταση φοινίκων Phoenix theophrastii που υπάρχει στην Κρήτη, καθώς στις άλλες περιοχές του νησιού (περίπου 10) απαντώνται μόνο μικρές συστάδες ή άλση (Πρέβελη, Άγιος Νικήτας), δεν υπάρχει όμως εκτεταμένο δάσος. Το φοινικόδασος είναι περιφραγμένο. Στην περιφραγμένη περιοχή υπάρχει μία μικρή πηγή, η οποία τροφοδοτεί ένα, επίσης μικρό, ρυάκι. Στο ανατολικό άκρο του, προς την παραλία, υπάρχουν θίνες, έδαφος ιδιαίτερα ευνοϊκό για την ανάπτυξη των φοινίκων. Η τοποθεσία του Βάι είναι ιδιαίτερα σημαντική για όλη την Ευρώπη, λόγω της μοναδικότητάς της: πουθενά αλλού στην Ευρώπη δεν είναι γνωστό δάσος από Phoenix theophrastii.
Παραπομπές
Κατηγορία:Νομός Λασιθίου Κατηγορία:Φοινικοδάση της Ελλάδας Κατηγορία:Εθνικά πάρκα της Ελλάδας Κατηγορία:Παραλίες της Ελλάδας
Δημόσια Κεντρική Βιβλιοθήκη Χαλκίδας
Η Δημόσια Κεντρική Βιβλιοθήκη Χαλκίδας είναι μία από τις 47 δημόσιες βιβλιοθήκες που ανήκουν στο ΥΠΔΒΜΘ και λειτουργεί ως ΝΠΔΔ.
Ιστορικό
Το 1926 ιδρύεται στη Χαλκίδα ο πρώτος πνευματικός πυρήνας: ο «Σύλλογος Φιλοβίβλων ο ΑΡΙΣΤΟΤΕΛΗΣ», υπό την προεδρία του καθηγητή και αρχιμανδρίτη Κοντεστάνου. Σκοπός του Συλλόγου είναι η ίδρυση Δημόσιας Βιβλιοθήκης και Ευβοϊκά Αρχεία στη Χαλκίδα. Το 1936 ο τότε δήμαρχος Χαλκίδας, Σ. Σαραφιανός, ιδρύει την πρώτη Δημοτική Βιβλιοθήκη της πόλης. Το 1957, με σχετικό έγγραφο του Υπουργείου Οικονομικών και Εθνικής Παιδείας, η Δημοτική Βιβλιοθήκη μετατρέπεται σε Δημόσια. Το 1972 παίρνει την τελική της μορφή: Χαρακτηρίζεται ως Κεντρική και εξυπηρετεί όχι μόνο τη Χαλκίδα, αλλά ολόκληρη την Εύβοια. Σήμερα λειτουργεί ως Δημόσια Κεντρική Βιβλιοθήκη Χαλκίδας, σε ιδιόκτητο κτίριο και υπάγεται στο Υπουργείο Παιδείας, Δια Βίου Μάθησης και Θρησκευμάτων.
Εκτός από το κεντρικό κτίριο λειτουργούν και 2 παραρτήματα, στις συνοικίες Αγίου Ιωάννου και Κανήθου της Χαλκίδας. Διαθέτει επίσης, κινητή μονάδα (βιβλιοαυτοκίνητο) που εξυπηρετεί 220 δανειστικά κέντρα, στην Εύβοια. Υπάρχουν στη διάθεση των αναγνωστών περί τους 100.000 τόμοι μεταξύ των οποίων 2000-3000 παλαιότυπα και σπάνια βιβλία καθώς και το πληρέστερο αρχείο Φύλλων Εφημερίδας της Κυβερνήσεως, στην Εύβοια. Επίσης, η βιβλιοθήκη έχει στην κατοχή της μια μικρή συλλογή όπλων, του 1821, παλαιούς χάρτες και γκραβούρες, μια αξιόλογη συλλογή ζωγραφικών πινάκων, -200 περίπου- μεταξύ των οποίων ενδεικτικά αναφέρουμε των: Βακιρτζή, Πετρίτση, Λαναρά, Καραχάλιου και τη συλλογή πινάκων και χαρακτικών του Γ. Οικονομίδη.
Εκτός του κυρίως έργου της, η Βιβλιοθήκη έχει και άλλες δραστηριότητες. Μέσα στα πλαίσια του πολιτιστικού της ρόλου, και στην προσπάθειά της να καταγράψει την πολιτισμική κληρονομιά της Εύβοιας, έχει προγραμματίσει σειρά εκδόσεων, έχει προβεί σε κοπή μεταλλίων (συλλεκτικές σειρές) για να τιμήσει εξέχουσες μορφές του τόπου, οργανώνει εκθέσεις, διαλέξεις, ημερίδες, πραγματοποιεί προβολές μορφωτικών ταινιών σε μαθητές, συνεργάζεται με άλλους φορείς για την προώθηση και προαγωγή της πνευματικής και πολιτιστικής ζωής του τόπου.
Για την εισαγωγή των τεκμηρίων στη βιβλιοθήκη υπάρχει βιβλίο εισαγωγής, το οποίο είναι σε έντυπη μορφή. Η καταλογογράφηση του υλικού της γίνεται σύμφωνα με τους Αγγλοαμερικάνικους Κανόνες Καταλογογράφησης (Anglo - American Cataloguing Rules - AACR2) και το πρόγραμμα το οποίο χρησιμοποιείται για την ηλεκτρονική επεξεργασία των τεκμηρίων είναι το ΑΒΕΚΤ 5.6. Για την ταξινόμηση του υλικού χρησιμοποιείται το Ταξινομικό Σύστημα Dewey (DDC) και η θεματική ευρετηρίαση γίνεται σύμφωνα με τις Καθιερωμένες Επικεφαλίδες της Εθνική Βιβλιοθήκη της Ελλάδος ή τις Θεματικές Επικεφαλίδες της Βιβλιοθήκης του Κογκρέσου (Library of Congress Subject Headings).
Η Βιβλιοθήκη διοικείται από πενταμελές Εφορευτικό Συμβούλιο και το Διευθυντή (ν. 3149/2003, άρθ. 6, παρ. 1)
Πηγές
χαλκιδα βιβλιοθηκη
Κνουτ της Δανίας
Ο Κνουτ, δανικά Knud και εξελληνισμένα Κνούτος (27 Ιουλίου 1900 - 14 Ιουνίου 1976) από τον Οίκο του Γκλύξμπουργκ ήταν πρίγκιπας της Δανίας.
Βιογραφία
Ήταν ο δευτερότοκος γιος του Χριστιανού Ι΄ της Δανίας και της Αλεξανδρίνας, κόρης του Φρειδερίκου-Φραγκίσκου Β΄ μεγάλου δούκα του Μεκλεμβούργου-Σβερίν.
Κατά τη συνήθεια της εποχής για τους πρίγκιπες, ο Κνουτ ξεκίνησε στρατιωτική εκπαίδευση και εισήλθε στο Ναυτικό Κολέγιο. Το 1933 νυμφεύτηκε την Καρολίνα-Ματθίλδη στο ανάκτορο Φρένσμπορκ. Τον Χριστιανό Ι΄ το 1947 διαδέχθηκε ο Φρειδερίκος Θ΄, ο οποίος δεν είχε άρρενες απογόνους, έτσι ο Κνουτ έγινε διάδοχος της Δανίας, σύμφωνα με την αρχή της αρρενογονίας της Πράξης Διαδοχής της Δανίας. Ο Φρειδερίκος Θ΄ είχε τρεις κόρες και το 1953 τροποποίησε την Πράξη Διαδοχής: όρισε τα άρρενα τέκνα (αν υπάρχουν) να προηγούνται από τα θήλεα, που ακολουθούν στη διαδοχή και δεν εξαιρούνται πια. Έτσι ο Κνουτ έγινε 4ος στη διαδοχή. Πράγματι το 1972 τον Φρειδερίκο Θ΄ διαδέχθηκε η πρωτότοκη κόρη του Μαργαρίτα Β΄.
Οικογένεια
Νυμφεύτηκε το 1933 την εξαδέλφη του Καρολίνα-Ματθίλδη των Γκλύκσμπουρκ, κόρη του Χάραλντ πρίγκιπα της Δανίας (αδελφού του πατέρα του) και είχε τέκνα:
Εξωτερικοί Σύνδεσμοι
Κατηγορία:Οίκος του Γκλύξμπουργκ Κατηγορία:Διάδοχοι της Δανίας Κατηγορία:Πρίγκιπες της Δανίας
Deepest Purple: The Very Best of Deep Purple
Τα κομμάτια του δίσκου προέρχονται από τις ηχογραφήσεις της δεύτερης και τρίτης γραμμής των Deep Purple και ηχογραφήθηκαν από το 1968 ως το 1975.
Τα τραγούδια
1. Black Night (Blackmore, Gillan, Glover, Lord, Paice)
σινγκλ του δίσκου "Deep Purple in Rock"
2. Speed King (Blackmore, Gillan, Glover, Lord, Paice)
από το δίσκο "Deep Purple in Rock"
3. Fireball (Blackmore, Gillan, Glover, Lord, Paice)
από το δίσκο "Fireball"
4. Strange Kind of Woman (Blackmore, Gillan, Glover, Lord, Paice)
Ιούδας ο Μακκαβαίος
Ο Ιούδας ο επιλεγόμενος Μακκαβαίος  (Σφυροκόπος ) από την Ασμοναϊκή δυναστεία ήταν ένας από τους πέντε γιους του ιερέα Ματταθία ηγέτη της επανάστασης των Ιουδαίων εναντίον της αρχής των Σελευκιδών  που ξέσπασε όταν, το   167 π.Χ.  ο Αντίοχος Επιφανής  έθεσε την ιουδαϊκή θρησκεία εκτός νόμου. Λίγο πριν ο Ματταθίας πεθάνει   του ανέθεσε την αρχηγία της επανάστασης.
Ιούδας ο Μακκαβαίος ο ήρως
Η ανάληψη της ηγεσίας του αγώνα από τον Ιούδα έφερε μεγάλη χαρά και ενθουσιασμό στις τάξεις των επαναστατών που ονομάστηκαν Μακκαβαίοι : "ΚΑΙ ἀνέστη Ἰούδας ὁ καλούμενος Μακκαβαῖος υἱὸς αὐτοῦ ἀντ᾿ αὐτοῦ.
Deepest Purple: The Very Best of Deep Purple
Τα τραγούδια
5. Child in Time (Blackmore, Gillan, Glover, Lord, Paice)
Ιούδας ο Μακκαβαίος
Ιούδας ο Μακκαβαίος ο ήρως
καὶ ἐβοήθουν αὐτῷ πάντες οἱ ἀδελφοὶ αὐτοῦ καὶ πάντες, ὅσοι ἐκολλήθησαν τῷ πατρὶ αὐτοῦ, καὶ ἐπολέμουν τὸν πόλεμον Ἰσραὴλ μετ᾿ εὐφροσύνης.
καὶ ἐπλάτυνε δόξαν τῷ λαῷ αὐτοῦ καὶ ἐνεδύσατο θώρακα ὡς γίγας καὶ συνεζώσατο τὰ σκεύη αὐτοῦ τὰ πολεμικὰ καὶ συνεστήσατο πολέμους σκεπάζων παρεμβολὴν ἐν ρομφαίᾳ.
Deepest Purple: The Very Best of Deep Purple
Τα τραγούδια
6. Woman from Tokyo (Blackmore, Gillan, Glover, Lord, Paice)
Ιούδας ο Μακκαβαίος
Ιούδας ο Μακκαβαίος ο ήρως
καὶ ὡμοιώθη λέοντι ἐν τοῖς ἔργοις αὐτοῦ καὶ ὡς σκύμνος ἐρευγόμενος εἰς θήραν.
Deepest Purple: The Very Best of Deep Purple
Τα τραγούδια
από το δίσκο "Who Do We Think We Are"
Ιούδας ο Μακκαβαίος
Ιούδας ο Μακκαβαίος ο ήρως
καὶ ἐδίωξεν ἀνόμους ἐξερευνῶν καὶ τοὺς ταράσσοντας τὸν λαὸν αὐτοῦ ἐφλόγισε.
καὶ συνεστάλησαν οἱ ἄνομοι ἀπὸ τοῦ φόβου αὐτοῦ, καὶ πάντες οἱ ἐργάτες τῆς ἀνομίας συνεταράχθησαν, καὶ εὐωδώθη σωτηρία ἐν χειρὶ αὐτοῦ.
Deepest Purple: The Very Best of Deep Purple
Τα τραγούδια
7. Highway Star (Blackmore, Gillan, Glover, Lord, Paice)
Ιούδας ο Μακκαβαίος
Ιούδας ο Μακκαβαίος ο ήρως
καὶ ἐπίκρανε βασιλεῖς πολλοὺς καὶ εὔφρανε τὸν Ἰακὼβ ἐν τοῖς ἔργοις αὐτοῦ, καὶ ἕως τοῦ αἰῶνος τὸ μνημόσυνον αὐτοῦ εἰς εὐλογίαν.
Deepest Purple: The Very Best of Deep Purple
Τα τραγούδια
από το δίσκο "Machine Head"
Ιούδας ο Μακκαβαίος
Ιούδας ο Μακκαβαίος ο ήρως
καὶ διῆλθεν ἐν πόλεσιν Ἰούδα καὶ ἐξωλόθρευσεν ἀσεβεῖς ἐξ αὐτῆς καὶ ἀπέστρεψεν ὀργὴν ἀπὸ Ἰσραὴλ
καὶ ὠνομάσθη ἕως ἐσχάτου τῆς γῆς καὶ συνήγαγεν ἀπολλυμένους".
Deepest Purple: The Very Best of Deep Purple
Τα τραγούδια
8. Space Truckin′ (Blackmore, Gillan, Glover, Lord, Paice)
Όσιος Χριστόδουλος
Ο Όσιος Χριστόδουλος ή Χριστόδουλος ο Πάτμιος γεννήθηκε στη Νίκαια της Βιθυνίας περί το 1021. Εκάρη μοναχός και ίδρυσε στην αρχή στο όρος Λάτμος της Καρίας μοναστήρι και βιβλιοθήκη. Αργότερα, με τη συνδρομή του Αυτοκράτορα Αλέξιου Α΄ Κομνηνού, ανήγειρε το 1079 τη περίδοξη Μονή Πάτμου επ' ονόματι του Ευαγγελιστή Ιωάννου στην ομώνυμη νήσο, καλούμενη μέχρι και σήμερα Μονή Χριστοδούλου
Ιούδας ο Μακκαβαίος
Οι πρώτες νίκες
Ο Ιούδας νίκησε και σκότωσε σε μάχη, τον στρατηγό της Σαμάρειας  Απολλώνιο που κινήθηκε εναντίον του. Την ίδια τύχη με τον Απολλώνιο είχε λίγο αργότερα και ο Σήρων στρατηγός της Κοίλης Συρίας σε μάχη που δόθηκε στην Βαιθωρών (Βεθώρα )της Ιουδαίας.
Ο Αντίοχος Επιφανής  όταν πληροφορήθηκε τις νίκες του Ιούδα  ανέθεσε στον επίτροπο του ανηλίκου γιου του Λυσία  την καταστολή της επανάστασης  επειδή εκείνος θα εκστράτευε  στις ανατολικές περιοχές του κράτους του (165 π.Χ.).
Deepest Purple: The Very Best of Deep Purple
Τα τραγούδια
9. Burn (Blackmore, Coverdale, Hughes, Lord, Paice)
Όσιος Χριστόδουλος
Κατόπιν επιδρομής των Αράβων στη Πάτμο, ο Χριστόδουλος κατέφυγε στην Εύβοια, όπου και πέθανε το 1093 ή το 1101. Η μνήμη του τιμάται από την Ορθόδοξη Εκκλησία στις 21 Οκτωβρίου και στις 16 Μαρτίου.
Ιούδας ο Μακκαβαίος
Η επικράτηση στην Ιερουσαλήμ και στην Ιουδαία. Η σελευκιδική αντίδραση
Ο Αντιοχος Επιφανής πέθανε κατά την διάρκεια της εκστρατείας του. Λίγο αργότερα ο Ιούδας κατάφερε να καταλάβει την Ιερουσαλήμ (164/3 π.Χ.), εκτός από το οχυρό της Άκρας που κατείχε  η  σελευκιδική φρουρά και να πραγματοποιήσει τους απαραίτητους εξαγνισμούς που απαιτούνταν ώστε ο Ναός να ξαναρχίσει την δραστηριότητα  του. Κατόπιν επιτέθηκε στους Ιδουμαίους  και τους Αμμανίτες που πραγματοποιούσαν επιδρομές στην Ιουδαία (163 π.Χ.).
Deepest Purple: The Very Best of Deep Purple
Τα τραγούδια
από το δίσκο "Burn"
Ιούδας ο Μακκαβαίος
Η επικράτηση στην Ιερουσαλήμ και στην Ιουδαία. Η σελευκιδική αντίδραση
Ο Λυσίας εκστράτευσε ακόμα μια φορά εναντίον του Ιούδα χωρίς αποτέλεσμα παρά το γεγονός ότι ο τελευταίος  ηττήθηκε σε μάχη που έγινε στην τοποθεσία Βεθζαχαρία. Όταν επέστεψε στην Αντιόχεια αποκατέστησε με νόμο την ιουδαϊκή θρησκεία. Η ενέργεια αυτή, ο διορισμός ενός νέου αρχιερέα από την παράταξη των ελληνιζόντων Ιουδαίων του Άλκιμου, η διάσπαση του αποκλεισμού της Ιερουσαλήμ από τον Λυσία και η παρουσία της φρουράς στην Άκρα ανάγκασαν τον Ιούδα και τους οπαδούς του που ήταν εξαντλημένοι από τον αγώνα, αρχικά να εγκαταλείψουν την πόλη και να αποσυρθούν στην ύπαιθρο και κατόπιν να δεχθούν την ειρήνη(162 π.Χ.).
Όσιος Χριστόδουλος
Κατηγορία:Άγιοι της Ορθόδοξης Εκκλησίας Κατηγορία:Νίκαια Βιθυνίας Κατηγορία:Βυζαντινοί μοναχοί Κατηγορία:Βυζαντινοί του 11ου αιώνα
Ιούδας ο Μακκαβαίος
Νέες εμφύλιες διαμάχες. Επέμβαση των Σελευκιδών. Το τέλος του Ιούδα
thumb|550px|Μάχη της Ελασά Η αντίθεση μεταξύ ελληνιζόντων και εθνικιστών Ιουδαίων δημιούργησε ένα νέο κύκλο βίας και οδήγησε σε νέα επέμβαση των Σελευκιδών, ύστερα από αίτημα του Άλκιμου. Ο Βακχίδης που έφτασε ως απεσταλμένος του βασιλιά Δημήτριου  στην περιοχή δεν κατόρθωσε να έρθει σε συμφωνία με τον Ιούδα και τελικά αποχώρησε.
Deepest Purple: The Very Best of Deep Purple
Τα τραγούδια
10. Stormbringer (Blackmore, Coverdale)
Ιούδας ο Μακκαβαίος
Νέες εμφύλιες διαμάχες. Επέμβαση των Σελευκιδών. Το τέλος του Ιούδα
Λίγο αργότερα πραγματοποιήθηκε νέα επέμβαση στην Ιουδαία όταν έφτασε εκεί ο στρατηγός  Νικάνωρ(οχι αυτός που είχε πολεμήσει στην Εμμαούς) με αρκετό στρατό. Οι αρχικές διαπραγματεύσεις που έγιναν μεταξύ των δυο παρατάξεων οδηγήθηκαν εσκεμμένα σε αδιέξοδο από τον Άλκιμο. Η μάχη που ακολούθησε (Αδασά) ήταν καταστροφική για τον σελευκιδικό στρατό που ηττήθηκε και διαλύθηκε ενώ ο Νικάνωρ σκοτώθηκε (άνοιξη του 161 π.Χ.).
Deepest Purple: The Very Best of Deep Purple
Τα τραγούδια
από το δίσκο "Stormbringer"
Ιούδας ο Μακκαβαίος
Νέες εμφύλιες διαμάχες. Επέμβαση των Σελευκιδών. Το τέλος του Ιούδα
Ο Ιούδας έστειλε κατόπιν μια πρεσβεία στην Ρώμη με προτάσεις φιλίας και συμμαχίας που έγιναν δεκτές από την Σύγκλητο.
Deepest Purple: The Very Best of Deep Purple
Τα τραγούδια
11. Demon's Eye (Blackmore, Gillan, Glover, Lord, Paice)
Ιούδας ο Μακκαβαίος
Νέες εμφύλιες διαμάχες. Επέμβαση των Σελευκιδών. Το τέλος του Ιούδα
Ο Δημήτριος έστειλε νέο στρατό στην Ιουδαία με επικεφαλής τον Βακχίδη. Ο Ιούδας αναγκάστηκε να τον αντιμετωπίσει υπό δυσμενείς γι΄ αυτόν συνθήκες στην Ελασά. Στην μάχη που έγινε ο στρατός του Ιούδα διαλύθηκε και εκείνος βρήκε τον θάνατο(160 π.Χ.).
Deepest Purple: The Very Best of Deep Purple
Τα τραγούδια
από το δίσκο Fireball
Ιούδας ο Μακκαβαίος
Νέες εμφύλιες διαμάχες. Επέμβαση των Σελευκιδών. Το τέλος του Ιούδα
Ύστερα από την μάχη έγινε ανακωχή. Η σορός του Ιούδα μεταφέρθηκε από τους επαναστάτες στο χωριό Μωδείν, την γενέτειρα του και κηδεύτηκε μέσα σε γενικό πένθος. Την ηγεσία της παράταξης των Μακκαβαίων ανέλαβε ο αδελφός του Ιωνάθαν.
Πηγές
Κατηγορία:Ιουδαίοι Κατηγορία:Ασμοναϊκή δυναστεία
Deepest Purple: The Very Best of Deep Purple
Τα τραγούδια
12. Smoke on the Water (Blackmore, Gillan, Glover, Lord, Paice)
Ανδρέας Ζοράρντ
Ο Ανδρέας Ζοράρντ (ουγγρικά: Zoerárd András, Szórád, Zoárd, Πολωνικά: Andrzej Świerad, Żurawek, Żórawek, Świrad και Wszechrad, Σλοβάκικα: Svorad, Τσέχικα: Sverad, Γερμανικά: Zoërard, Λατινικά: Zoerardus) ήταν ένας Βενεδικτίνος μοναχός, που δραστηριοποιούνταν στην Πολωνία και την Ουγγαρία, και τώρα τιμάται ως άγιος.
Βιογραφία
Ο Ζοράρντ γεννήθηκε περίπου το 980 στο Οπατόβιετς, ένα μικρό χωριό στην Πολωνία. Μια παράδοση στο μικρό χωριό του Τρόπιε υποστηρίζει ότι όταν ήταν νέος, έζησε εκεί κοντά ως μοναχός. Περίπου το 1000, περίπου στα 20 του χρόνια, άρχισε να ζει ως ερημίτης και ιεραπόστολος, ευαγγελίζοντας στην Οουάβα της Σιλεσίας (σύγχρονη Πολωνία). Κάποια στιγμή, ταξίδεψε επίσης στη βόρεια Ουγγαρία (Σλοβακία)
Γύρω στο έτος 1003 ο Ζοράρντ εγκαταστάθηκε στην Ουγγαρία, έγινε Βενεδικτίνος μοναχός στη Μονή του Αγίου Ιππόλυτου στο όρος Ζόμπορ κοντά στη Νίτρα - τότε μέρος του Βασιλείου της Ουγγαρίας. Πήρε το όνομα "Ανδρέας". Εκεί έγινε ο πνευματικός οδηγός του Βενέδικτου της Σκάλκα. Ο Ζοράρντ και ο Βενέδικτος, με την άδεια του ανώτερου τους Φιλίππου, αργότερα έφυγαν από το μοναστήρι και έγιναν ερημίτες σε μια σπηλιά κατά μήκος του ποταμού Βαγκ κοντά στο Τρέντσιν στη σύγχρονη Σκάλκα ναντ Βάχομ. Ο Ανδρέας πέθανε από φυσικές αιτίες γύρω στο 1009. Εφάρμοσε τόσο αυστηρή λιτότητα, που, σύμφωνα με τον μύθο, η σιδερένια αλυσίδα, την οποία φορούσε τυλιγμένη γύρω από τη ζώνη, τελικά μεγάλωσε στο σώμα του.
Ο Βενέδικτος συνέχισε να ζει στη σπηλιά για τρία χρόνια έως ότου δολοφονήθηκε από μια συμμορία κλεφτών, που αναζητούσαν θησαυρό. Το 1083 τα λείψανα του Ζοράρντ μεταφέρθηκαν στον καθεδρικό ναό του Αγίου Εμμαράμ στη Νίτρα, όπου παραμένουν μέχρι σήμερα. Μια βιογραφία των Βενέδικτου και Ζοράρντ γράφτηκε από τον Μάυρος της Νίτρα, Επισκόπου του Πετς, στην οποία λέει ότι ο Ζοράρντ έζησε μια ζωή ως ερημίτης, που ζούσε σε μια μικρή σπηλιά κοντά στο μοναστήρι. Το σπήλαιο έκτοτε ονομάστηκε Σβοράντοβα.
Ημέρα της γιορτής και αγιοποίηση
Ο Ανδρέας τιμάται ιδιαίτερα στη Σλοβακία, την Ουγγαρία και την Πολωνία, αλλά και στις Ηνωμένες Πολιτείες. Η γιορτή του είναι 17 Ιουλίου, αλλά σε μερικά ημερολόγια τιμάται μαζί με τον Βενέδικτο στις 13 Ιουνίου.
Ο Βασιλιάς Γκέζα Α' της Ουγγαρίας τον ανακήρυξε ως έναν από τους πολιούχους αγίους της Ουγγαρίας
Ο Ζοράρντ πέθανε γύρω στο 1009. Ο Δούκας Γκέζα, ήδη από το 1064, έκανε τα πρώτα βήματα προς την αγιοποίησή του, αν και η λατρεία του Ζοράρντ επιβεβαιώθηκε επίσημα τον Ιούλιο του 1083 από τον Πάπα Γρηγόριο Ζ', χάρη στον Ούγγρο βασιλιά Λαδίσλαο Α'. Τα λείψανα του Ζοράρντ βρίσκονται στον καθεδρικό ναό του Αγίου Εμμαράμ στη Νίτρα.
Deepest Purple: The Very Best of Deep Purple
Επετειακή έκδοση (2010)
Η επετειακή έκδοση της "EMI" για τα 30 χρόνια από την αρχική κυκλοφορία του δίσκου, περιελάμβανε τα εξής, επιπλέον τραγούδια:
σινγκλ του δίσκου "Machine Head"
από το δίσκο "Stormbringer"
από το δίσκο "Come Taste the Band"
Γκλόρια Στιούαρτ
Η Γκλόρια Στιούαρτ (αγγλικά: Gloria Stuart, 4 Ιουλίου 1910 - 26 Σεπτεμβρίου 2010) ήταν Αμερικανίδα ηθοποιός, ακτιβίστρια και ζωγράφος. Έχει εμφανιστεί σε κινηματογραφικές ταινίες, στο θέατρο και στην τηλεόραση. Η καριέρα της ξεκίνησε το 1932 και συνέχισε να εργάζεται μέχρι το 2004. Πρωταγωνίστησε σε αρκετές ταινίες όπως Ο αόρατος άνθρωπος (The Invisible Man, 1933), Gold Diggers of 1935 (1935), The Prisoner of Shark Island (1936), Poor Little Rich Girl (1936) ενώ ο πιο γνωστός της ρόλος ήταν αυτός της Ρόουζ Ντόσον Κάλβερτ στην ταινία Τιτανικός (Titanic, 1997). Για την ερμηνεία της έλαβε υποψηφιότητες για Όσκαρ και Χρυσή Σφαίρα β' γυναικείου ρόλου ενώ βραβεύτηκε με Screen Actors Guild Award καλύτερης γυναικείας ερμηνείας σε δευτεραγωνιστικό ρόλο. Μέχρι και σήμερα παραμένει η γηραιότερη ηθοποιός που προτάθηκε για Όσκαρ, στην ηλικία των 87 ετών. To 2000 έλαβε το δικό της αστέρι στη Λεωφόρο της Δόξας του Χόλιγουντ. Απεβίωσε στις 26 Σεπτεμβρίου 2010, σε ηλικία 100 ετών.
Deepest Purple: The Very Best of Deep Purple
Τα μέλη των Deep Purple
Οι μουσικοί οι οποίοι έχουν παίξει σε τραγούδια και των δύο εκδόσεων αυτού του δίσκου προέρχονται από τέσσερις διαφορετικές εποχές του συγκροτήματος, την Mark I (1968-1969), την Mark II 1969-1973), την Mark III (1974-1975) και την Mark IV (1975-1976) και είναι οι εξής:
Γκλόρια Στιούαρτ
Εξωτερικοί σύνδεσμοι
Κατηγορία:Αιωνόβιοι Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Deepest Purple: The Very Best of Deep Purple
Θέσεις τσαρτ
Deepest Purple: The Very Best of Deep Purple (άλμπουμ)
Επίσημη κυκλοφορία: Ιούλιος 1980
Βραβεία
Deepest Purple: The Very Best of Deep Purple (άλμπουμ)
Πηγές
Κατηγορία:Δισκογραφία των Deep Purple Κατηγορία:Άλμπουμ του 1980
Diyalog
Η Diyalog (Διάλογος στα τουρκικά) είναι καθημερινή εφημερίδα που εκδίδεται στη Τουρκική Δημοκρατία της Βόρειας Κύπρου. Το πρώτο τεύχος κυκλοφόρησε στις 4 Δεκεμβρίου 2013. Ο αρχισυντάκτης της είναι ο Ρεσάτ Ακάρ, ο οποίος κατέχει το 20% της εφημερίδας, ενώ το υπόλοιπο 80% ανήκει στη Net Holding. Για τους πρώτους μήνες δημοσίευσης η εφημερίδα κέρδισε θέση στην αγορά χρησιμοποιώντας εκστρατείες προώθησης όπως το μοίρασμα λαχείων ως δώρα. Είναι συνδεδεμένη με τον ομώνυμο τηλεοπτικό σταθμό Diyalog TV.
Περιβαλλοντικά προβλήματα
Περιβαλλοντικά προβλήματα ονομάζονται οι διαταραχές στη γήινη βιόσφαιρα και στο φυσικό περιβάλλον οι οποίες συνηθίζεται να αποδίδονται στην ανθρώπινη δραστηριότητα. Στον βαθμό που τα οικολογικά προβλήματα απειλούν την επιβίωση ενός πληθυσμού, οδηγούν σε μία οικολογική κρίση. Στα περιβαλλοντικά προβλήματα συγκαταλέγονται η περιβαλλοντική ρύπανση, η κλιματική αλλαγή, η τρύπα του όζοντος, η αποδάσωση, η ερημοποίηση, η εξαφάνιση βιολογικών ειδών, η όξινη βροχή κλπ. Τα οικολογικά προβλήματα άρχισαν να εμφανίζονται κυρίως μετά τη βιομηχανική επανάσταση, ενώ υπάρχουν διαφορετικές αντιλήψεις σχετικά με τα αίτια και τους τρόπους αντιμετώπισής τους. Επιστημονικά διερευνώνται από την οικολογία και την περιβαλλοντολογία, αλλά κατά τη δεκαετία του 1960 αναδύθηκε το πολύπλευρο οικολογικό κοινωνικό κίνημα με στόχο την προσπάθεια για την επίλυση των οικολογικών προβλημάτων. Οι μηχανικοί περιβάλλοντος προσπαθούν να αναπτύξουν τεχνολογικές λύσεις για τα περιβαλλοντικά προβλήματα (π.χ. ηλεκτρικά αυτοκίνητα, καταλύτες αυτοκινήτου, συσκευές καθαρισμού αερίων.
Προβλήματα
Ακολουθεί μία σύντομη περιγραφή των σημαντικότερων περιβαλλοντικών προβλημάτων:
Ατμοσφαιρική ρύπανση
Δισεκατομμύρια τόνοι ρύπων εκπέμπονται κάθε χρόνο στην ατμόσφαιρα. Όλοι αυτοί οι ρύποι δεν χάνονται στον ουρανό, αλλά αφού προκαλέσουν ασφυξία στις πόλεις και επιδεινώσουν το φαινόμενο του θερμοκηπίου, ξαναπέφτουν στη Γη με τη μορφή της όξινης βροχής.
Ρύπανση των υδάτων
Η ρύπανση των υδάτων μπορεί να οριστεί με πολλούς τρόπους (Woodford, 2016 ). Σύμφωνα με τον ΟΗΕ η ρύπανση των υδάτων είναι «η άμεση ή έμμεση διοχέτευση από τον άνθρωπο στο υδάτινο περιβάλλον ύλης ή ενέργειας με επιβλαβή αποτελέσματα για τους οργανισμούς». Ρύπανση αποτελεί κάθε άμεση ή έμμεση εισαγωγή ουσιών ή ενέργειας στο υδάτινο περιβάλλον που έχει βλαβερή επίδραση στους οργανισμούς, είναι επικίνδυνη για την ανθρώπινη υγεία και τέλος αλλοιώνει την ποιότητα του νερού και υποβαθμίζει τις δυνατότητες χρήσης του. Η ρύπανση των υδάτων δημιουργείται με την απελευθέρωση στο υδάτινο περιβάλλον ουσιών οι οποίες είτε διαλύονται είτε κατακάθονται στον πυθμένα και οι οποίες επιφέρουν αλλαγή στα φυσικά, χημικά και βιολογικά χαρακτηριστικά των επιφανειακών νερών.
Ο όρος μόλυνση δεν πρέπει να ταυτίζεται με τον όρο ρύπανση! Η μόλυνση του περιβάλλοντος είναι μια μορφή περιβαλλοντικής ρύπανσης που χαρακτηρίζεται αποκλειστικά από την παρουσία παθογόνων μικροοργανισμών στο περιβάλλον ή δεικτών που υποδηλώνουν την πιθανότητα παρουσίας τέτοιων οργανισμών (Φυτιανός & Σαμαρά-Κωνσταντίνου, 2009).
Απόβλητα
Λέγεται πως ο όγκος των παραγόμενων στις ανθρώπινες κοινωνίες αποβλήτων θα μπορούσε να γεμίσει σήμερα 28 εκατομμύρια βαγόνια με τον αριθμό αυτόν ολοένα να αυξάνεται. Τριακόσιες περιοχές στην Ευρώπη και την Αμερική, όπου απορρίπτονται τοξικά και πυρηνικά απόβλητα εμφανίζουν δείκτες υψηλής επικινδυνότητας. Στις περισσότερες χωματερές δεν τηρούνται ούτε οι στοιχειώδεις προδιαγραφές υγειονομικής ταφής. Τα απόβλητα επομένως συνιστούν έναν πολύ σημαντικό παράγοντα της περιβαλλοντικής ρύπανσης.
Καταστροφή των δασών
Κάθε δευτερόλεπτο καταστρέφεται και ένα κομμάτι του «πνεύμονα» της Γης, του παρθένου αμαζονιακού δάσους το οποίο παρέχει στην ατμόσφαιρα μεγάλες ποσότητες οξυγόνου ετησίως. Το πρόβλημα επιδεινώνεται από τις συνεχείς πυρκαγιές σε Ευρώπη και Αμερική.
Μείωση της βιοποικιλότητας
Ως βιοποικιλότητα ορίζεται η ποικιλία των βιολογικών ειδών στα γήινα οικοσυστήματα. Εξαιτίας των ανθρώπινων αναπτυξιακών δραστηριοτήτων, της αποδάσωσης, της ερημοποίησης κλπ, ένα μεγάλο ποσοστό αυτών των ειδών απειλείται με εξαφάνιση. Μερικές εξαφανίσεις (σε αρκετά μικρότερους ρυθμούς) αποτελούν, φυσικό φαινόμενο σύμφωνα με τη θεωρία της εξέλιξης. Το τελευταίο αντισταθμίζεται με την ειδογένεση. Γενικά, το ανθρωπογενές περιβάλλον έχει πολύ μικρότερη βιοποικιλότητα από το φυσικό. Για παράδειγμα, σε ένα χωράφι συνήθως καλλιεργείται ένα μόνο είδος φυτού, ενώ η ανάπτυξη άλλων ειδών θεωρείται ανεπιθύμητη.
Περιβαλλοντική προστασία
Από τη στιγμή που έγιναν αντιληπτά τα οικολογικά προβλήματα, ξεκίνησαν και οι προσπάθειες για την επίλυσή τους. Σε αυτό συνέβαλε και το οικολογικό κίνημα ήδη από τη δεκαετία του 1960 (π.χ. με την ίδρυση οργανώσεων όπως η WWF και η Greenpeace). Ωστόσο υπάρχουν διαφορετικές αντιλήψεις για τον ορθότερο δρόμο προς την περιβαλλοντική προστασία, οι οποίες πηγάζουν από διαφορετικές απόψεις και επιχειρηματολογίες για τα αίτια τους. Έτσι από τη μία κάποιοι υποστηρίζουν αποκλειστικά τεχνολογικές / πρακτικές λύσεις (π.χ. με βάση την τεχνολογία που αναπτύσσουν οι μηχανικοί περιβάλλοντος, τη βιοκλιματική αρχιτεκτονική και δράσεις όπως η αναδάσωση), ενώ από την άλλη κάποιοι μιλούν για κατά βάση κοινωνικά και πολιτικά αίτια, τα οποία απαιτούν ανάλογες λύσεις (π.χ. κοινωνική οικολογία, οικοαναρχισμός, σε κάποιον βαθμό η απο-ανάπτυξη κλπ). Ενδιάμεσα κινούνται οι «μεταρρυθμιστικές» λύσεις, οι οποίες επιχειρούν έναν συμβιβασμό στηριγμένο στην έννοια της βιωσιμότητας και υποβοηθούμενο από νομικά μέτρα (π.χ. πράσινη ανάπτυξη / πράσινη οικονομία με ήπιες μορφές ενέργειας κλπ).